text: Færre indbrud i julen i år - indtil videre
  24 december 2018 kl. 10.28
  Politiet har juleaftens morgen registreret 47 indbrud i Syd- og Sønderjylland. Det er færre end i 2017.
  Politiet har juleaftens morgen registreret 47 indbrud i private hjem i Syd- og Sønderjylland. Opgørelsen dækker over perioden 20. december til den 24. december morgen i år, det oplyser Rigspolitiet i en pressemeddelelse.
  Tallet er lavere end i 2017, hvor der i samme periode blev registreret 53 indbrud i de to politikredse, TV SYD dækker.
  I Sydøstjyllands Politikreds blev der i 2017 registreret 26 indbrud mod 22 i år.
  I Syd- og Sønderjyllands Politikreds blev der i 2017 registreret 27 indbrud mod 25 i 2018. 
  På landsplan er tendensen også faldende. I år har der indtil videre være anmeldt 284 indbrud mod 335 i 2017.
  Da tallene dækker anmeldelser per døgn i perioden fra midnat til midnat, vil der med stor sandsynlighed blive anmeldt om flere indbrud den 24. december, da en del først skal hjem fra juleferie før, de opdager eventuelle ubudne gæster og får kontaktet politiet.
  Flere og flere tilmelder sig nabohjælp, og det er ifølge politiet med at mindske andelen af indbrud.
  Rigspolitiet offentliggør i juledagene dagligt en samlet oversigt over antallet af anmeldte indbrud.
  INDBRUD 201820. dec21. dec22. dec23. dec24. dec. (foreløbigt)I alt
      
      
            Syd- og Sønderjyllands Politi57103025
            Sydøstjyllands Politi2758022
            
            INDBRUD 2017
            Syd- og Sønderjyllands Politi41066127
            Sydøstjyllands Politi73412026
  
  